Document ID: 31994R2563

ΚΑΝΟΝΙΣΜΟΣ (ΕΚ) αριθ. 2563/94 ΤΗΣ ΕΠΙΤΡΟΠΗΣ της 21ης Οκτωβρίου 1994 για τροποποίηση του κανονισμού (ΕΚ) αριθ. 1708/94 όσον αφορά την ημερομηνία που προβλέπεται για την ανακοίνωση των ποσοτήτων αναφοράς για το έτος 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργάνωσης αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι με τον κανονισμό (ΕΚ) αριθ. 1708/94 της Επιτροπής (3), κατά παρέκκλιση από τις διατάξεις του κανονισμού (ΕΟΚ) αριθ. 1442/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2562/94 (5), έχει προβλεφθεί, για διοικητικούς λόγους, η μεταφορά των προθεσμιών για τον καθορισμό και την ανακοίνωση στους επιχειρηματίες των ποσοτήτων που τους έχουν κατανεμηθεί για το έτος 1995- ότι τα στοιχεία που διαβιβάζονται από τα κράτη μέλη απαιτούν τη διαβίβαση συμπληρωματικών πληροφοριών καθώς και τη διενέργεια πρόσθετων εξακριβώσεων- ότι, υπό τις συνθήκες αυτές, πρέπει να μεταφερθεί η ημερομηνία που προβλέπεται σχετικά με την ανακοίνωση σε κάθε επιχειρηματία των κατηγοριών Α ή/και Β της ποσότητας που του έχει χορηγηθεί για το 1995-
ότι, προκειμένου να τηρηθούν οι προθεσμίες, ο παρών κανονισμός πρέπει να αρχίσει να ισχύει την ημέρα της δημοσίευσής του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανανών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 τέταρτη περίπτωση του κανονισμού (ΕΚ) αριθ. 1708/94, η ημερομηνία "15 Οκτωβρίου 1994" αντικαθίσταται από την ημερομηνία "18 Νοεμβρίου 1994".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 1994.

Labels: 3
17
18